**Împarte-ţi pâinea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Împarte-ţi pâinea cu omul flămând

Şi-n casa ta adu-l pe cel sărac,

Căci Domnul, niciodată suspinând

N-o să te lase.. nu vei fi uitat..

Să fi milos cu cei dispreţuiţi

Când toţi cei mari cu pietre-i vor lovi,

Să nu se simtă singuri, părăsiţi,

Şi Domnul tot mai mult te va iubi.

Să pui umărul la povara grea

Când fratele tău n-o mai poate duce,

Tu aminteşte-ţi cum în ziua rea

Si Domnul Sfânt te-a ajutat la cruce.

Vrăjmaşului de-i sete... dă-i să bea

Şi nu-l lăsa să moară în pustie

Căci de vei face cu el doar aşa,

Şi Domnul îţi va da Apa cea Vie

De-ai să primeşti şi răni.. şi umilinţi

Pe-această cale către Veşnicie,

Şi ochii tot în lacrime fierbinţi

De-i vei avea.. dar tu cu bucurie,

De-L vei sluji pe Domnul, Dumnezeu

Chiar dacă porţi în suflet răni adânci,

Iubirea Lui te va păzi mereu,

Si vei vedea ca-n mersul tău, şi-atunci,

Lumina ta va răsări

Ca zorile în noapte

Şi vindecarea v-a-ncolti

Iar Domnul te va însoţi

Cu Slava Lui în toate!

09.11.2018